De finansielle markeder har meget stor betydning for samfundsøkonomien, bl.a. fordi de allokerer midlerne til [[opsparing]] og [[investering]]er. Samtidig er der indbygget forskellige mekanismer i det finansielle system, der bevirker, at den kan være præget af incitamenter til overdreven gældsætning og risikotagning, og at priserne på finansielle aktiver ikke altid afspejler den samfundsmæssige investeringsrisiko. Det skyldes forskellige vigtige [[markedsfejl]] i sektoren, især forbundet med mangelfuld og [[asymmetrisk information]] på forskellige niveauer, som forvrider markedets funktionsmåde. Dermed er der en iboende tendens til ustabilitet på finansmarkederne, der i historiens løb i en række tilfælde har ført til [[finanskrise]]r.<ref>{{Cite web |url=https://www.djoef-forlag.dk/publications/noet/ |title=Peter Birch Sørensen: Finanskrisen og den økonomiske videnskab. Nationaløkonomisk Tidsskrift 149 (2011), side 142-157. |access-date=18. december 2019 |archive-date=29. oktober 2019 |archive-url=https://web.archive.org/web/20191029182027/https://www.djoef-forlag.dk/publications/noet/ |url-status=ok }}</ref> Som følge heraf er de finansielle markeder og institutioner typisk også underlagt en detaljeret offentlig regulering. I Danmark er det primært [[Finanstilsynet]], der har tilsyn med de finansielle markeder og aktører.<ref>{{Cite web |url=https://em.dk/ministeriet/arbejdsomraader/finansiel-sektor-og-vaekstkapital/finansielle-markeder/ |title=Finansielle markeder. Erhvervsministeriets hjemmeside, besøgt 18. december 2019. |access-date=18. december 2019 |archive-date=16. juli 2020 |archive-url=https://web.archive.org/web/20200716215241/https://em.dk/ministeriet/arbejdsomraader/finansiel-sektor-og-vaekstkapital/finansielle-markeder/ |url-status=ok }}</ref>
Erhvervsøkonomi Sikkerhed